Dunyoning yetakchi reyting agentliklari tomonidan eng yaxshi oliy ta’lim muassasalari reytinglari yangilanganligini inobatga olib, Ta’lim sifatini nazorat qilish davlat inspeksiyasi hamda Oliy va o‘rta maxsus ta’lim vazirligi tomonidan yangi TOP-500talik OTMlar ro‘yxati shakllantirildi. Ta’lim sifatini nazorat qilish davlat inspeksiyasi axborot xizmati xabariga ko‘ra, yangilangan ro‘yxatga asosan maxsus sinovlarsiz nostrifikatsiya qilinadigan Qozog‘iston oliy ta’lim muassasalari 4 tadan 5 taga, Rossiya Federatsiyasi oliy ta’lim muassasalari esa 13 tadan 15 taga oshdi. Batafsil ro‘yxatlar bilan quyidagi havolalar orqali tanishish mumkin: THE reyting bo‘yicha 500 talik ARWU reyting bo‘yicha 500 talik QS reyting bo‘yicha 500 talik Eslatib o‘tamiz, avvalroq Adliya vazirligi respublikadagi 57ta oliy ta’lim muassasalari reytingini tuzishda noaniqlik va oshkorasizlik bo‘lgani haqida ma’lum qilgandi.